title: "Jurtkamst foon di frasche spr\u00e4ke"
text: "\n\nTuhuupestaling \nD\u00e5t nordfrasch (dt. Nordfriesisch) \u00f6njtst\u00e5mt \u00f6nj et \u00e5lgemiin d\u00e5t \u00fc\u00fcljfrasch, ouers d\u00e5t jeeft uk \u00f6njdiile \u00fct oudere spr\u00e4ke. Bil II wist \u00f6nj en b\u00fc\u00fcljkediagram j\u00fc fertreesing foon da diile foon d\u00e5t frasch foon diling, jarst leefts \u00f6nj d\u00e5t weestfrasch, dan \u00f6nj j\u00fc ap\u00e5rdi spr\u00e4kwise foon d\u00e5t weestfrasch ail\u00f6nj Schiermonnikoog, \u00e4n dan deereefter \u00f6nj saterfrasch \u00e4n dan \u00f6nj et mooringer nordfrasch. (Da oudere nordfrasche spr\u00e4kwise san ai bekiiked w\u00f6rden \u00e4n koone nuch ouers weese). Da l\u00e5ngste b\u00fc\u00fcljke (r\u00fc\u00fcdj) ferteele, d\u00e5t s\u00fcwat 90% foon d\u00e5t frasch foon diling \u00fct d\u00e5t \u00fc\u00fcljfrasch st\u00e5mt.\n\nDan san (gr\u00e4ine b\u00fc\u00fcljke) \u00f6nj d\u00e5t weestfrasch s\u00fcwat 5% foon da uurde for nai biled w\u00f6rden, \u00f6nj d\u00e5t satersch bloot 1% \u00e4n \u00f6nj d\u00e5t mooringer nordfrasch 2%. S\u00fc'n naibiling as t.b. j\u00fctids \u00f6njt st\u00e4\u00e4 for \u00fc\u00fcljfrasch tha. \nDa weene b\u00fc\u00fcljke jeewe di gehalt an hol\u00f6njsch unti pl\u00e5\u00e5ttj\u00fcsch \u00e4n d\u00e5t as aw starkste \u00f6nj d\u00e5t satersch fertrin ma 11%. S\u00fc'n uurd as niks, weerfor d\u00e5t \u00fc\u00fcljfrasch n\u00e2wet h\u00e4i (weestfrasch neat) \u00e4n d\u00e5t nordfrasch j\u00fc naibiling ninte. \n\nTuleest fane we dan as g\u00f6\u00f6le b\u00fc\u00fcljke nuch diile \u00fct oudere spr\u00e4ke (0,2% \u00f6nj d\u00e5t satersch, t.b. juust \u00fct fr\u00e5nsch juste). D\u00e5t nordfrasch heet deerbai nuch 2,2% \u00fct d\u00e5t d\u00e5nsch ouern\u00fcmen, as ai 'nicht', unti 'oder' (\u00fc\u00fcljfrasch jef).\n\nGehalt an karakteristisch frasch \n \n\n\u00d6nj e gehalt an \u00fc\u00fcljfrasch stimt d\u00e5t nordfrasch \u00e5ls\u00fc teemlik g\u00f6dj ma da oudere frasche dial\u00e4kte.\nHiilj ouers w\u00e5rt d\u00e5t, wan huum l\u00f6ket eefter karakteristisch frasch (bil IV), d\u00e5t san uurde, da huum an jare form as \u00fc\u00fcljfrasch k\u00e5ne koon. Tun biispel \u00fct as en g\u00f6dj frasch uurd (\u00fc\u00fcljfrasch ut), ouers f\u00f6ljk koon d\u00e5t deerbai ai siinj, ouerd\u00e5t d\u00e5t aw pl\u00e5\u00e5ttj\u00fcsch b\u00e5l glik as. Deeriinj as eefter hiilj kl\u00e5\u00e5r as frasch tu k\u00e5nen (\u00fc\u00fcljfrasch efter).\n\n\u00d6nj bil IV siie we n\u00fc, d\u00e5t d\u00e5t saterfrasch 39% karakteristisch frasch \u00f6njth\u00e5lt (r\u00fc\u00fcdje b\u00fc\u00fcljke), b\u00e5l s\u00fcfoole as d\u00e5t origin\u00e4l \u00fc\u00fcljfrasch (42%) \u00e4n foole m\u00f6r as d\u00e5t weestfrasch, wilt d\u00e5t nordfrasch ma 31% deertwasche stoont. Wan uk ai \u00e5l d\u00e5t \u00fc\u00fcljfrasch bew\u00e5\u00e5rd as, s\u00fc siie we duch, d\u00e5t foole foon d\u00e5t bew\u00e5\u00e5rd blaawene karakteristisch as: \u00f6nj d\u00e5t nordfrasch 39% \u00e4n \u00f6nj d\u00e5t satersch s\u00fcgoor 47% (gr\u00e4ine b\u00fc\u00fcljke). For\u00e5lem da saterfrasche heewe \u00e5ls\u00fc m\u00e5\u00e5st karakteristische uurde \u00fct d\u00e5t \u00fc\u00fcljfrasch bew\u00e5\u00e5rd \u00e4n d\u00e5t dj\u00fcset deeraw haane, d\u00e5t ja d\u00e5t as hiimlike spr\u00e4ke br\u00fckt heewe, w\u00e4lj deeram d\u00e5t ja schapere \u00e4n hoonelsmoons wjarn. \u00d6nj d\u00e5t nordfrasch as d\u00e5t wat maner.\n\nDa hiilj latje r\u00fc\u00fcdje b\u00fc\u00fcljke jeewe di \u00f6njdiil an karakteristisch frasche uurde \u00f6nj da naiber-dial\u00e4kte. For d\u00e5t Saterl\u00f6nj as deerbai for\u00e5lem intresant d\u00e5t groningisch (Grinsl\u00e2nsk), d\u00e5t ham as pl\u00e5\u00e5ttj\u00fcsch aw iir frasch gebiit ferglike leet ma d\u00e5t \u00e5\u00e5stfrasch pl\u00e5\u00e5ttj\u00fcsch. J\u00fcst s\u00fc koon huum d\u00e5t ouder pl\u00e5\u00e5ttj\u00fcsch gebiit aw e n\u00e4ide foon Saterl\u00f6nj ferglike ma d\u00e5t an d\u00e5t weestfrasch gr\u00e4nsende st\u00e4lingw\u00e4rfisch (Stellingwerfsk) ma bloot 0,1% karakteristisch frasch. D\u00e5t pl\u00e5\u00e5ttj\u00fcsch aw e n\u00e4ide foon Nordfraschl\u00f6nj as ai unersoocht w\u00f6rden.\n\nLink \n Hoe Frysk is it Frysk?\n(D\u00e5tdeer stuudium basiirt aw da 197 m\u00e5\u00e5st forkaamene uurdtype \u00e4n deerma aw 65% foon j\u00fc d\u00e4ilik spr\u00e4ke, j\u00fc 'parole').\n\nFriiske spr\u00e4ke\nSpr\u00e4kewaasenschap"